Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
PONO YA BEIBELE Ditoro tše di Tšwago go Modimo
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
DISWANTŠHO TŠA KGALE
William Whiston e be e le rathutamahlale, setsebi sa dipalo, moruti, mongwadi yo a nago le bokgoni le mošomigotee le rathutamahlale wa Leisemane le setsebi sa dipalo e lego Mohlomphegi Isaac Newton. Ka 1702, Whiston o ile a šoma legatong la Newton e le Lucasian Professor wa dipalo Yunibesithing ya Cambridge, Engelane. Maemo ao a go ba moprofesara a be a hwetšwa ke bao ba lego bohlale go tša thutamahlale le go tša thekinolotši.
Go oketša moo, Whiston o be a re dikereke tša Bojakane di arogane ka dihlotswana tše dintši ka ge baruti ba tlogetše go latela dithuto tša Beibele, eupša ba latela dithuto tšeo e sego tša Beibele le metlwae ya makgotla a kereke le bao go thwego ke Botate ba Kereke.
Ka morago ga go dira nyakišišo ka kelohloko, Whiston o ile a phetha ka gore Bakriste ba pele ba be ba sa rute Boraro Botee eupša thuto ye e dirišitšwe ge Bokriste bo thoma go amogela filosofi ya boheitene. * Bagwera ba gagwe ba ile ba mo lemoša ka ditlamorago tša go phatlalatša dilo tšeo a di hweditšego, eupša Whiston o be a ka se hlokomologe seo a bego a nagana gore ke dithuto tša maaka ka seo Jesu a lego sona, ka ge e le Morwa le sebopiwa sa Modimo.
Le ge e be e sa hlwe e le moprofesara gomme a sa hwetše tšhelete, Whiston o ile a tšwela pele a ngwala le go ruta mabenkeleng a go rekiša kofi kua London. Ka 1737, o ile a phatlalatša phetolelo ya gagwe ya dingwalwa tša Josephus, gore a thuše batho go kwešiša kamoo bophelo bo bego bo le ka gona ge Bokriste bo thoma. E ile ya gatišwa go tloga ka nako yeo.
Mongwadi James E. Force o re ka ge Whiston a bontšhitše sebete seo se sa tlwaelegago, ba bantši ba re ke “moetapele wa moswananoši.” Lega go le bjalo, ba bangwe ba mo tšeela godimo ka ge e le seithuti sa Beibele, monyakišiši yo a botegago wa therešo bodumeding le monna yo a bego a ikemišeditše go phela ka ditumelo tša gagwe.
William Whiston (1667-1752) e be e le yo mongwe wa bagwera ba Mohlomphegi Isaac Newton. Whiston le Newton ba be ba swana ka ditumelo tše dintši tša bodumedi.
Ka nako e itšego, Newton o be a thekga Whiston mošomong wa gagwe. Eupša ka morago, Newton o ile a mo hloya.
Whiston o ile a latofatšwa ka bohlanogi eupša ga se a ka a hwetšwa molato.
Motho yo a Bego a Šomiša Mabjoko go e na le go Latela Lešaba